Glodeņu dzimta
Glodeņu dzimta (Anguidae) ir viena no zvīņrāpuļu kārtas (Squamata) dzimtām, kas apvieno apmēram 100 sugas. Tās tiek iedalītas 10 ģintīs un 3 apakšdzimtās. Šīs dzimtas sugas izplatītas ziemeļu puslodē (Eirāzijā, Āfrikas ziemeļos un Ziemeļamerikā). Pazīstamākās dzimtā ir glodenes, stikla ķirzakas un aligatorķirzakas. Latvijā sastopama viena glodeņu dzimtas suga — glodene (Anguis fragilis).